KOMMISSIONENS FORORDNING (EF) Nr. 1998/98 af 18. september 1998 om de bud, der er indgivet i henhold til den i forordning (EF) nr. 1324/98 omhandlede tredje licitation for salg af oksekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 1633/98 (2), særlig artikel 7, stk. 3, og
ud fra følgende betragtninger:
Visse mængder oksekød, der blev fastsat ved Kommissionens forordning (EF) nr. 1324/98 (3), er blevet udbudt til salg ved periodisk licitation;
i henhold til artikel 9 i Kommissionens forordning (EØF) nr. 2173/79 (4), senest ændret ved forordning (EF) nr. 2417/95 (5), skal eventuelle mindstesalgspriser for kød udbudt i licitation fastsættes under hensyntagen til de modtagne bud; for den i artikel 2, stk. 1, litra c), i forordning (EF) nr. 1324/98 omhandlede tredje licitation fastsættes der ikke mindstesalgspriser på grundlag af de indgivne bud;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
Der gives ikke tilslag for de bud, der er indgivet i henhold til den i artikel 2, stk. 1, litra c), i forordning (EF) nr. 1324/98 omhandlede licitation.
Artikel 2
Denne forordning træder i kraft den 19. september 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. september 1998.